Publication: Magyar Közlöny
Issue: MK-1999-93 (Year: 1999, Number: 93)
Era: 1990-2004
Section: a 43/1999. (X. 27.) OM rendelethez
Paragraph Index: 143

7. Értelmező rendelkezések e szak képesítési követelményeinek alkalmazásában 7.1. E rendelet alkalmazásában a Kormány 90/1998. (V. 8.) Korm. rendelete a felsőoktatási pontrendszer (kreditrendszer) bevezetéséről és az intézményi tanulmányi pontrendszer egységes nyilvántartásáról 12. §-a értelmező rendelkezéseit kell alkalmazni az alábbi kiegészítéssel: 7.2. Évközi dolgozat Népegészségügyi tárgyú dolgozat, melyet a hallgató kiemelt fontosságú problémát feldolgozva ír meg. Célja a hallgatónak régiója népegészségügyi helyzetében, problémáiban való jártasságát bizonyítani, illetve hogy azokat szakszerűen elemezni tudja, s képes ezek kezelésére racionális megoldási javaslattal élni. 7.3. Irányított terep-, illetve laboratóriumi gyakorlat A szakirányú továbbképzés témaköreihez illeszkedő, az Állami Népegészségügyi és Tisztiorvosi Szolgálat meghatározott megyei intézeteiben vagy kijelölt országos szakintézetekben letöltendő szakmai gyakorlat.

Source: https://magyarkozlony.hu/hivatalos-lapok/485ae47a0d6a74ae7c0f172be19cb30b59ed28fb/dokumentumok/1045944268cab63f7753b0b5432b841611bdea73/letoltes